Heidi (film, 1952)
Heidi je švicarski crno-bijeli igrani film snimljen 1952. godine u režiji Luigija Comencinija. Predstavlja ekranizaciju popularnog istoimenog dječjeg romana Johanne Spyiri, i to prvu na njemačkom jeziku. Protagonistica, čiji lik tumači Elsbeth Sigmund, je djevojčica koja nakon smrti roditelja odlazi u planinu živjeti kod svoga osamljenog i mrzovoljnog djeda kome će na kraju ipak otvoriti srce. Snimanje Heidi su obilježili brojni tehnički problemi i prekoračenje budžeta, ali je na kraju postao neočekivano veliki hit, ne samo u Švicarskoj, nego i u Zapadnoj Njemačkoj i Austriji. To se obično tumači time da je svojom temom i ugođajem bio sličan tada popularnim heimatfilmovima. Zahvaljujući tom uspjehu, studio švicarski studio Praesens Film se uspio spasiti bankrota. Godine 1955. je snimljen nastavak pod naslovom Heidi und Peter.

Vanjske veze 
 
 Illustrierte Film-Bühne Nr. 1807 
 Heidi bei Filmportal.de

Švicarski filmovi
Dječji filmovi
Heimatfilmovi